**Klizački savez Srbije ima čast da Vas pozove da učestvujete na Otvorenom prvenstvu Srbije u umetničkom klizanju na inlajn rolerima za 2016 godinu.**

# Uvod

Otvoreno prvenstvo Srbije u umetničkom klizanju na kolinearnim (inlajn) rolerima je otvoreno za sve zаinteresovane klizače. Prijave za takmičenje dostavlja klub ili sam klizač na priloženim obrascima.

Organizator: Klizački savez Srbije, Deligradska 27, Beograd

Datum: 12.6.2016.

Mesto održavanja: Sportski centar „Crna rupa“, Stanka Vraza 44, Beograd

Kategorije: Klizanje pojedinaca: seniori, juniori, omladinci, kadeti

# Tehnički podaci

Sve kategorije će se suditi u skladu sa ovim Pozivom, ISU pravilima 2014, sa Uputstvom WIFSA-e za održavanje međunarodnih takmičenja.

## SENIORI

Takmičari rođeni pre 1.7.2001. (stariji od 14 godina)

### SLOBODNI SASTAV

#### devojke, Muškarci

Uravnoteženi slobodni sastav za **seniore** mora sadržati:

* najviše 7 skakačkih elemenata za devojke, i 8 skakačkih elemenata za muškarce, od kojih jedan mora biti skok tipa aksel. Može biti najviše tri (3) kombinacije ili sekvence skokova; samo jedna kombinacija skokova može imati najviše tri skoka, druge dve najviše dva. Sekvenca skokova može imati proizvoljan broj skokova, računaće se najteža dva.

Bilo koji jednostruki i dvostruki skok (uključujući i dvostruki aksel) ne može se izvesti više od dva puta ukupno.

* najviše 3 piruete, od kojih jedna mora biti kombinovana pirueta (najmanje šest (6) okreta ukupno), jedna uskočena pirueta ili pirueta koja počinje skokom (najmanje četiri (4) okreta ukupno) i jedna pirueta u jednoj poziciji (najmanje četiri (4) okreta ukupno);
* najviše 1 sekvenca koraka;
* najviše 1 koreografska sekvenca. Koreografska sekvenca će se računati samo ako se izvede posle sekvence koraka. Koreografska sekvenca za devojke mora sadržati najmanje jednu spiralnu poziciju u izdržaju. Ova sekvenca ima fiksnu vrednost (fixed Base value) ocenjuje se samo kvalitet izvođenja (GOE).

##### **trajanje muzike:**

**muškarci: 4 minuta i 30 sekundi, ±10 sekundi**

**devojke: 4 minuta, ±10 sekundi**

## JUNIORI

Takmičari rođeni u periodu 1.7.1996.- 30.6.2002. (13-19 godina)

### SLOBODNI SASTAV

#### devojke, Muškarci

Uravnoteženi slobodni sastav za **juniore** mora sadržati:

* najviše 7 skakačkih elemenata za devojke, i 8 skakačkih elemenata za muškarce, od kojih jedan mora biti skok tipa aksel (Axel Paulsen). Može biti najviše tri (3) kombinacije ili sekvence skokova; samo jedna kombinacija skokova može imati najviše tri skoka, druge dve najviše dva. Sekvenca skokova može imati proizvoljan broj skokova, računaće se najteža dva.

Bilo koji jednostruki i dvostruki skok (uključujući i dvostruki aksel) ne može se izvesti više od dva puta ukupno.

* najviše 3 piruete, od kojih jedna mora biti kombinovana pirueta (najmanje šest (6) okreta ukupno), jedna uskočena pirueta ili pirueta koja počinje skokom (najmanje četiri (4) okreta ukupno) i jedna pirueta u jednoj poziciji (najmanje četiri (4) okreta ukupno);
* najviše 1 sekvenca koraka;

##### **trajanje muzike:**

**muškarci: 4 minuta, ±10 sekundi**

**devojke: 3 minuta i 30 sekundi, ±10 sekundi**

## OMLADINCI (BASIC NOVICE B - ISU OBJAVA 1947)

Takmičari rođeni u periodu 1.7.2000.–30.6.2002. (13-15 godina)

#### DEVOJČICE, dečaci

Uravnoteženi slobodni sastav za **omladince** mora sadržati:

* najviše 5 skakačkih elemenata za devojčice i 6 skakačkih elemenata za dečake, od kojih jedan mora biti skok tipa aksel (Axel Paulsen). Može biti najviše dve (2) kombinacije ili sekvence skokova; kombinacije skokova mogu imati najviše dva skoka. Sekvenca skokova može imati proizvoljan broj skokova, računaće se najteža dva.

Samo dva (2) skoka sa jednom (1) ili više rotacija mogu se ponoviti bilo u kombinaciji ili sekvenci skokova. Bilo koji jednostruki i dvostruki skok (uključujući i dvostruki aksel) ne može se izvesti više od dva puta ukupno.

* najviše 2 piruete, od kojih jedna mora biti kombinovana pirueta (najmanje pet (5) okreta ukupno), a druga je pirueta bez promene pozicije (najmanje četiri (4) okreta ukupno). Obe piruete mogu početi skokom, i biti izvedene sa ili bez promene noge.
* najviše 1 sekvenca koraka koja pokriva celu površinu terena;

##### **trajanje muzike:**

**Dečaci, devojčice: 3 minuta ±10 sekundi**

**Objašnjenje za ocenjivanje nivoa elementa:**

Najviša ocena nivoa u ovoj kategoriji je **nivo 2** **(Level 2)**. Ako klizač izvede dodatne karakteristike za ocenu nivoa, Tehnički panel ih neće računati.

Komponente koje se ocenjuju su:

* Klizačko umeće (Skating Skills)
* Izvođenje (Performance/Execution)
* Predstavljanje (Interpretation)

Faktor za komponente programa je:

* Za dečake: 2.0
* Za devojčice: 1.7

Negativni poeni za pad: 0,5 poena.

## KADETI A (BASIC NOVICE A - ISU OBJAVA 1886)

Takmičari rođeni u periodu 1.7.2002.–30.6.2005. (10-13 godina)

#### DEVOJČICE, dečaci

Uravnoteženi slobodni sastav za **kadete A** mora sadržati:

* najviše 4 skakačkih elemenata za devojčice i dečake, od kojih jedan mora biti skok tipa aksel (Axel Paulsen). Može biti najviše dve (2) kombinacije ili sekvence skokova; kombinacije skokova mogu imati najviše dva skoka. Sekvenca skokova može imati proizvoljan broj skokova, računaće se najteža dva.

Trostruki skokovi nisu dozvoljeni. Bilo koji jednostruki i dvostruki skok (uključujući i dvostruki aksel) ne može se izvesti više od dva puta ukupno.

Skok Kadet (Waltz Jump) se ne priznaje, nema nikakvu vrednost, računa se kao vezni element. Međutim, ukoliko klizač u sastavu na izvede jednostruki aksel, a izvede Kadet, on se označava kao „A“ (Axel No Value), kako se ne bi brisao neki drugi element.

* najviše 2 različite piruete, od kojih jedna mora biti kombinovana pirueta (najmanje pet (5) okreta ukupno), a druga pirueta u jednoj poziciji (najmanje četiri (4) okreta ukupno);

Obe piruete mogu početi skokom, i biti izvedene sa ili bez promene noge.

* najviše 1 sekvenca koraka koja pokriva celu površinu terena;

##### **trajanje muzike:**

**Dečaci, devojčice: 2 minuta i 30 sekundi ±10 sekundi**

**Objašnjenje za ocenjivanje nivoa elementa:**

Najviša ocena nivoa u ovoj kategoriji je **nivo 2** **(Level 2)**. Ako klizač izvede dodatne karakteristike za ocenu nivoa, Tehnički panel ih neće računati.

Komponente koje se ocenjuju su:

* Klizačko umeće (Skating Skills)
* Izvođenje (Performance/Execution)

Faktor za komponente programa je 2.5.

Negativni poeni za pad: 0,5 poena.

## KADETI B

Takmičari rođeni u periodu 1.7.2005.–30.6.2007. (8-9 godina)

#### DEVOJČICE, dečaci

Uravnoteženi slobodni sastav za **kadete B** mora sadržati:

* najviše 4 skakačkih elemenata za devojčice i dečake, od kojih jedan mora biti skok tipa aksel (Axel Paulsen). Može biti najviše dve (2) kombinacije ili sekvence skokova; kombinacije skokova mogu imati najviše dva skoka. Sekvenca skokova može imati proizvoljan broj skokova, računaće se najteža dva.

Trostruki skokovi nisu dozvoljeni. Bilo koji jednostruki i dvostruki skok (uključujući i dvostruki aksel) može se ponovite samo jednom, i to u kombinaciji ili sekvenci.

Skok Kadet (Waltz Jump) se ne priznaje, nema nikakvu vrednost, računa se kao vezni element. Međutim, ukoliko klizač u sastavu na izvede jednostruki aksel, a izvede Kadet, on se označava kao „A“ (Axel No Value), kako se ne bi brisao neki drugi element.

* najviše 2 piruete, od kojih jedna mora biti kombinovana pirueta (najmanje pet (5) okreta ukupno), jedna pirueta u jednoj osnovnoj poziciji (bez promene pozicije, najmanje tri (3) okreta ukupno);
* najviše jedna (1) koreografska sekvenca. Koreografska sekvenca za devojčice mora sadržati najmanje jednu spiralnu poziciju u izdržaju. Ova sekvenca ima fiksnu vrednost (fixed Base value) ocenjuje se samo kvalitet izvođenja (GOE). Ocenjuje se prvi pokušaj sekvence. Nisu dozvoljeni skokovi ili piruete;

##### **trajanje muzike:**

**Dečaci, devojčice: 2 minuta ±10 sekundi**

**Objašnjenje za ocenjivanje nivoa elementa:**

Najviša ocena nivoa u ovoj kategoriji je **nivo 2** **(Level 2)**. Ako klizač izvede dodatne karakteristike za ocenu nivoa, Tehnički panel ih neće računati.

Komponente koje se ocenjuju su:

* Klizačko umeće (Skating Skills)
* Izvođenje (Performance/Execution)

Faktor za komponente programa je 2.5.

Negativni poeni za pad: 0,5 poena.

## KADETI C

Takmičari rođeni u periodu posle 1.7.2007. (do 7 godina)

#### DEVOJČICE, dečaci

Uravnoteženi slobodni sastav za **kadete C** mora sadržati:

* najviše 4 skakačkih elemenata za devojčice i dečake. Može biti najviše dve (2) kombinacije ili sekvence skokova; kombinacije skokova mogu imati najviše dva skoka. Sekvenca skokova može imati proizvoljan broj skokova, računaće se najteža dva. Skok Kadet (Waltz Jump) se priznaje, i ima osnovnu vrednost od 0.3 poena.

Trostruki skokovi nisu dozvoljeni. Bilo koji jednostruki i dvostruki skok (uključujući i dvostruki aksel) može se ponovite samo jednom, i to u kombinaciji ili sekvenci.

* najviše 2 piruete sa najmanje dva (2) okreta ukupno;
* najviše jedna (1) koreografska sekvenca. Koreografska sekvenca za devojčice mora sadržati najmanje jednu spiralnu poziciju u izdržaju u trajanju od tri (3) sekunde. Ova sekvenca ima fiksnu vrednost (fixed Base value) ocenjuje se samo kvalitet izvođenja (GOE). Ocenjuje se prvi pokušaj sekvence. Nisu dozvoljeni skokovi ili piruete;

##### **trajanje muzike:**

**Dečaci, devojčice: 2 minuta ±10 sekundi**

**Objašnjenje za ocenjivanje nivoa elementa:**

Najviša ocena nivoa u ovoj kategoriji je **nivo 2** **(Level 2)**. Ako klizač izvede dodatne karakteristike za ocenu nivoa, Tehnički panel ih neće računati.

Komponente koje se ocenjuju su:

* Klizačko umeće (Skating Skills)
* Izvođenje (Performance/Execution)

Faktor za komponente programa je 2.5.

Negativni poeni za pad: 0,5 poena.

# PRIJAVE

## Rok za prijavljivanje

Prijave se moraju dostaviti organizacionom komitetu na priloženim obrascima najkasnije do četvrtka, 2.6.2016. Potrebno je dostaviti:

* Prijavu takmičara
* Sadržaj sastava za svakog od prijavljenih takmičara.
* Ime predstavnika kluba u Takmičarskoj komisiji

Adresa za slanje svih prijava je:

Klizački savez Srbije,

Deligradska 27, 11000 Beograd,

faks: 011/2642990, E-mail: klizacki.savez.srbije@gmail.com

# VAŽNA OBAVEŠTENjA

## Troškovi

Svi učesnici plaćaju participaciju u iznosu od 1000,00 dinara. Organizator će snositi troškove takmičenja, organizacije, suđenja, dežurnog lekara na terenu tokom trajanja službenog dela programa, izrade Protokola, troškove diploma i poklona.

## Odgovornost

Svi takmičari nastupaju na sopstvenu odgovornost. Organizacioni komitet ne snosi odgovornost za bilo kakve telesne ili lične povrede, nestanak ili oštećenje imovine koju izazovu takmičari ili službena lica.

Organizator će obezbediti hitnu medicinsku pomoć za sve takmičare i službena lica tokom trajanja takmičenja.

## Muzika

Svi takmičari moraju dostaviti takmičarsku muziku odličnog kvaliteta na CD-u, snimljenu u audio formatu, i u skladu ISU Pravilnikom član 343., stav 1. Na svakom disku moraju jasno biti napisani:

* ime i prezime takmičara
* ime kluba
* tačno vreme trajanja muzike (ne vreme tokom kojeg se program izvodi), koje uključuje i signal za početak (ako signal postoji).

Muzika se predaje organizacionom komitetu na dan takmičenja. Svaki program mora biti snimljen na posebnom disku. Poželjno je da takmičari ponesu i rezervnu kopiju svoje takmičarske muzike.

## žreb

Žreb takmičara obaviće se elektronski, po prijemu svih prijava, u prisustvu Vrhovnog sudije takmičenja i tehničkog sekretara KSS, o čemu će svi učesnici biti obavešteni najkasnije 10.6.2016.

## Treninzi

Raspored službenih treninga biće dostavljen nakndano, po prijemu prijava.

PRELIMINARNA SATNICA

|  |  |
| --- | --- |
| Četvrtak, 2.6.2016 | Rok za slanje prijava |
|  |  |
| Četvrtak, 10.6.2016 | Utvrđivanje preliminarnih startnih lista |
|  |  |
| Nedelja, 12.6.2016. |  |
| 12:00 – 13:00 | Službeni treninzi |
| 13:00 – 14:00 | Takmičarska komisija |
| 16:00 – 18:30 | Takmičenje – slobodni sastavi |
| 18:30-19:00 | Proglašenje pobednika |
| 19:00-19:30 | Sastanak tehničkog panela |
| 19:00-19:30 | Sudijski okrugli sto |

**Napomena: satnica takmičenja može biti izmenjena po prijemu svih prijava i preliminarno objavljena 10.6.2016. godine, a konačno utvrđena na sednici Takmičarske komisije 12.6.2016.**

**Obrazac za prijavljivanje takmičara**

|  |  |  |  |  |  |
| --- | --- | --- | --- | --- | --- |
|  | Prezime | Ime | Datum rođenja | Kategorija | Trener |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |

|  |  |
| --- | --- |
| Klizački klub: |  |
| Adresa: |  |
| Kontakt-telefon: | Faks: |
| Email: |  |
| Predstavnik kluba u takmičarskoj komisiji: ime i prezime, telefon: |  |

|  |  |
| --- | --- |
| Potpis |  |

Molimo Vas da ovaj obrazac pošaljete na sledeću adresu:

Organizacioni komitet Otvorenog prvenstva Srbije

Klizački savez Srbije, Deligradska 27, faks: 011/2642990

E-mail: klizacki.savez.srbije@gmail.com

**Rok za prijavljivanje: 2. jun 2016.**